Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 659/11/8802	Košice I, 21.2.2014
EEČ : 2-63-107-2014

U Z N E S E N I E

Trestná vec:	obvinená XXXXX 
Prečin:	Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach dňa 01.08.2010 na Odbore justičnej polície, Úradu justičnej  a kriminálnej polície, Okresného riaditeľstva na ul. Alvinczyho č. 27, nepravdivo vypovedala v procesnom postavení svedka - poškodeného po riadnom poučení v trestnom konaní pod sp. zn. ČVS:XXXXX pred vyšetrovateľom PZ o okolnostiach znásilnenia, ktoré jej mali spôsobiť dňa 30.07.2010 v čase okolo 22.00 hod. v parku medzi Moldavskou cestou a Idanskou ulicou v Košiciach neznámy páchateľ tak, že s ňou vykonal súlož proti jej vôli, teda ako svedok v trestnom konaní pred policajtom uviedla nepravdu o okolnosti, ktorá mala podstatný význam pre rozhodnutie, 

lebo je trestné stíhanie neprípustné podľa § 9 odsek 1 písmeno e

Odôvodnenie:

	Uznesením vyšetrovateľa OR PZ, OKP v Košiciach zo dňa 31.10.2011 v spojení s opravným uznesením zo dňa 04.11.2011 sp. zn. XXXXX bolo začaté trestné stíhanie a súčasne vznesené obvinenie ml. XXXXX  pre  prečin  krivá  výpoveď  a  krivá prísaha podľa § 346 ods. 1 Trestného zákona, ktorého sa dopustila tak, ako je to uvedené vo výrokovej časti tohto uznesenia.

V priebehu vyšetrovania vyšlo najavo, že voči obvinenej ml. XXXXX bolo za taký istý trestný čin, uznesením Okresnej prokuratúry XXXXX zo dňa 29.04.2011 sp. zn. 4 Pv 899/10 podmienečne zastavené trestné stíhanie, ktoré nadobudlo právoplatnosť dňa 17.05.2011, čo vyplýva aj z odpisu z registra trestov na č.l. 14, obvinená sa osvedčila uznesením Okresnej prokuratúry XXXXX zo dňa 13.07.2012.

Podľa § 215 ods. 1 písm. d / Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

	Podľa § 9 ods. 1 písm. e / Trestného poriadku, trestné stíhanie nemožno začať, a ak bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebol v predpísanom konaní zrušené. 

	S poukazom na všetky uvedené skutočnosti, keďže z predloženého odpisu z RT, uznesenia o podmienečnom zastavení trestného stíhania Okresnej prokuratúry XXXXX, bolo potrebné rozhodnúť v zmysle výrokovej časti tohto uznesenia a trestné stíhanie podľa § 215 ods. 1 písm. d /  Trestného poriadku s použitím § 9 ods. 1 písm. e / Trestného poriadku zastaviť.   

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Krajskú prokuratúru v Košiciach
prostredníctvom tunajšej prokuratúry. Sťažnosť má odkladný účinok. 

Mgr. Jozef Stanko
prokurátor